**PSIHOLOGU SERTIFIKĀCIJAS PĀRBAUDĪJUMA PROGRAMMA**

Psihologu sertifikācijas pārbaudījuma mērķis – divi profesionālās prakses gadījumu apraksti un viena gadījuma prezentācija – ir novērtēt psihologa kompetences (zināšanas, prasmes un attieksmes), kas ļauj patstāvīgi veikt psihologa profesionālo darbību noteiktā psihologa profesionālās darbības jomā.

Sertifikācijas pārbaudījuma saturs un norise:

Psihologu sertifikācijas komisija:

1) ievērojot Ministru kabineta 2018.gada 29.maija noteikumus Nr. 301 “Psihologu noteikumi” un Psihologu sertifikācijas padomes apstiprināto kārtību un kritērijus, kā arī profesionālās darbības jomu aprakstus, novērtē divu profesionālās prakses gadījumu analīzi, ko pretendents iesniedz rakstiski, un vienu no tiem atbilstoši attiecīgas psihologu sertifikācijas komisijas norādījumiem viņš/viņa prezentē mutiski pārbaudījuma laikā;

2) uzdod pretendentam jautājumus par prezentēto gadījumu, un, ja nepieciešams, papildu jautājumus, pārliecinoties par pretendenta kompetenci psiholoģijā, atbilstoši psiholoģijas prakses jaunākajām atziņām noteiktajā profesionālās darbības jomā, kā arī izpratni par psihologa profesionālo darbību reglamentējošo tiesību aktu normām un psihologu profesionālās ētikas principiem, kā arī bērnu tiesību aizsardzības jautājumiem (ja attiecināms);

3) novērtē pretendenta atbilstību patstāvīgam darbam noteiktajā psihologa profesionālās darbības jomā, izvērtējot psihologa-pārrauga apliecinājumu par veikto pārraudzību, pamatojoties uz noteiktām profesionālās darbības jomām izstrādātajiem atbilstības kritērijiem, un, ja nepieciešams, psihologu sertifikācijas komisija uzdod papildu jautājumus par psihologa pieredzi profesionālās darbības jomā;

4) izvērtē pretendenta pieredzes atbilstību psihologa profesionālās darbības apjomam un psihologa pārraudzības apjomam, kas nepieciešams psihologa sertifikāta iegūšanai noteiktajā psihologa profesionālās darbības jomā.

5) informē pretendentu par tiesībām iesniegt jebkuru informāciju, kurai ir nozīme sertifikācijas procesā.